वेब ब्राउज़र
    वेब ब्राउज़र वेबसाइटों तक पहुंचने के लिए एक ऐप है। जब कोई यूज़र किसी वेबसाइट से वेबपन्ना मांगता है, तो ब्राउज़र एक वेब सर्वर से ज़रूरी फाइलों को लाता है और फिर यूज़र के स्क्रीन पर पन्ना दिखाता है। ब्राउज़र का इस्तेमाल डेस्कटॉप, लैपटॉप, टैबलेट, और स्मार्टफोन जैसे कई डिवाइसों पर किया जाता है। 2020 में, अंदाज़ा 490 करोड़ लोगों ने ब्राउज़र का इस्तेमाल किया। सबसे ज़्यादा इस्तेमाल किया जाने वाला ब्राउज़र गूगल क्रोम है, जिसकी 70% बाज़ार हिस्सेदारी है। उसके बाद 18% के साथ सफारी है। वेब ब्राउज़र एक सर्च इंजन नहीं होता, हालांकि लोग अक्सर इन दोनों को एक मानते हैं। एक सर्च इंजन एक वेबसाइट है जो दूसरे वेबसाइटों के लिंक देता है। हालांकि, किसी वेबसाइट के सर्वर से जुड़ने और उसके वेबपन्ने दिखाने के लिए यूज़र के पास एक वेब ब्राउज़र होना चाहिए। कुछ तकनीकी संदर्भ में, ब्राउज़र को "यूज़र एजेंट" के बोला जाता है।